جمهور باشقانی رجب طیب اردوغان دوغو آغ دنیزینده تورکیه-نین سیویل گمیلرینه ائدیلن ان کیچیک هوجومو بئله جاواب‌سیز قویمایا‌جاق‌لارینی سؤیله‌ییب.
جمهور باشقانی  جمعه نامازیندان سونرا گوندمدکی گونجل مسئله لری قیمتلندیریب.
اردوغان بیلدیریب کی،"اوروچ رئیس" کشفیات-آختاریش گمیسی آوقوستون 23-دک فعالیتلرینی داوام ائتدیرجک. آلمانیا باش ناظیری آنگلا مرکل ایله بو مسئله لری دونن موذاکیره ائتدیک.آنگلا مرکل یونانیستان باش ناظیری کیریاکوس میتسوتاکیس ایله ده تلفون علاقه سی ساخلادی.
میتسو تاکیسه اولوسلار آراسی حقوق نورما‌لارینا حرمتله یاناشماسی ایله علاقه دار چاغیریش ائدن تورکیه پرزیدنتی دئییب" : باتی تراکیادا سویداش‌لاریمیزین قبریستان‌لیغینی یاندیردیلار. بون‌لار هئچ مثبت آددیم‌لار دئییل. بیز حیاتدا اولان و دونیا‌دان کؤچموش سویداش‌لاریمیزی تک قویماریق. لازیمی آددیم‌لاری واختی، ساعتی گلنده آتاریق. بونو چوخ آچیق شکیلده ایفاده ائدیریک.
تورکیه-نین خاریجی ایشلر ناظیری مولود چاووش اوغلو دا دوغو آغ دنیزینده آرتان گرگینلیه گؤره مسئولیتی تورکیه-نین دئییل، یونانیستانین داشیدیغینی بیلدیریب.
مولود چاووش اوغلو سوئیس-لی همکاری ایگنازیو کاسیس ایله گؤروش کئچیردیکدن سونرا مطبوعات کنفرانسی تشکیل ائتدی.
"بیز کشفیات-آختاریش فعالیتلرینی حیاتا کئچیرمک اوچون 2018-جی ایلدک گؤزله‌دیک. یونانیستان و قیبریس یونان اجماسی بو فعالیتلری 2000-جی ایلدن اعتبارا  داوام ائتدیریر"،-دئیه مولود چاووش اوغلو وورغولاییب.
تورکیه-ین ده بیر آددیم آتماق مجبوریتینده اولدوغونو دئین مولود چاووش اوغلو قئید ائدیب کی، آوروپا بیرلیگینه عضو دؤولتلرین خصوصی ایله دؤنم صدری آلمانیانین خواهیشی ایله بیز خوش نیت نوماییش ائتدیردیک و فعالیلریمیزی موقتی دایاندیردیق. بو مودت عرضینده یونانیستان آلمانیا و دیگر اؤلکه لره خبر وئرمه دن میصر ایله موقاویله باغلادی. یونانیستانین بو ایستیقامتدکی آددیمی قبول ائدیله بیلمز. گوناهلاندیریلا‌جاق بیر اؤلکه وارسا او دا یونانیستان‌دیر. یونانیستان "اوروچ رئیس" گمیسینه هوجوم ائدرسه لازیمی جاوابی آلار.
